બિપ્લવ દેબનાં આ વિવાદિત નિવેદન બાદ સોશિયલ મીડિયામાં તે ખૂબ ટ્રોલ થઇ રહ્યા છે. આ પહેલા પણ તેમણે મહાભારતકાળથી ભારતમાં ઇંટરનેટ છે જેવા નિવેદન આપી લોકોનું ધ્યાન પોતાની તરફ ખેચ્યુ હતુ. એક કાર્યક્રમમાં બોલતા તેમણે કહ્યુ કે, સવારે 8 વાગે તાજા દૂધી લઇને આવ્યો અને 9 વાગ્યા સુધીમાં કોઇ એટલા નખ મારી દે છે કે તે વેચવા લાયક રહેતી નથી. તેને છેવટે ગાયને ખવડાવવું પડે અથવા ઘરે પાછુ લઇ જવુ પડે છે. આ પ્રકારનું મારી સરકારમાં ન થવુ જોઇએ, કે કોઇ પણ આવીને તેમાં આંગળી મારી દે. કોઇ આવીને નખ મારી દે. જેણે નખ લગાવ્યો તેના નખ કાપી દેવા જોઇએ. મારી સરકાર પર કોઇ હાથ ન રાખી શકે. જો કે બિપ્લવ દેબે આ પહેલા પણ વિવાદિત નિવેદન આપી પોતાને ચર્ચામાં બનાવી રાખ્યા હતા.